Ruslands Superliga i ishockey 2000-01

Ruslands Superliga 2000-01 var den femte sæson af Ruslands Superliga i ishockey, der var Ruslands bedste ishockeyrække. Turneringen havde deltagelse af 18 hold, der først spillede et grundspil i to faser, hvorfra 8 hold gik videre til slutspillet om mesterskabet.

Mesterskabet blev vundet af Metallurg Magnitogorsk, der først vandt blev nr. 3 i grundspillets første fase og nr. 1 i grundspillets anden fase, og som i slutspilsfinalen besejrede Avangard Omsk med 4-2 i kampe. Metallurg Magnitogorsk vandt dermed Superligaen og det russiske mesterskab for tredje gang.

Superliga

Hold 

Ligaen var siden den foregående sæson blevet reduceret fra 20 til 18 hold. De 18 var fordelt på:
 17 hold, der den foregående sæson spillede i Superliga.
 1 hold, der var rykket op fra Højeste Liga: Vitjaz Podolsk.

I forhold til den foregående sæson havde følgende hold skiftet navn:
 SKA-Amur Khabarovsk til Amur Khabarovsk.
 Torpedo Jaroslavl til Lokomotiv Jaroslavl.

Grundspil 

Grundspillet blev afviklet i to faser i perioden 7. september 2000 - 11. marts 2001. I første fase spillede de 18 hold en dobbeltturnering alle-mod-alle, hvorefter alle holdene gik videre til anden fase, hvor de blev inddelt i tre nye puljer med seks hold i hver pulje afhængig af deres placering i første fase. Fra anden fase gik otte hold videre til slutspillet.

Der blev uddelt point efter følgende system:
 Sejre i ordinær spilletid gav 3 point.
 Sejre i forlænget spilletid gav 2 point.
 Uafgjorte kampe gav 1 point.
 Nederlag i forlænget spilletid gav 1 point.
 Nederlag i ordinær spilletid gav 0 point.

Første fase 

Første fase blev afviklet i perioden 7. september 2000 - 20. januar 2001. De 18 hold spillede en dobbeltturnering alle-mod-alle, og alle 18 hold gik videre til anden fase:
 De 6 bedste hold gik videre til Pulje A, hvor alle holdene var sikre på en kvartfinaleplads, og hvor holdene spillede om seedninger til kvartfinalerne.
 De 6 næstbedste hold gik videre til Pulje B, hvor de spillede om de sidste to pladser i kvartfinalerne.
 De sidste 6 hold gik videre til Pulje C, hvor de spillede om at undgå to nedrykningspladser til Højeste Liga.

Anden fase

Pulje A 

Pulje A blev afviklet i perioden 24. januar - 8. marts 2001 og havde deltagelse af de seks bedste hold fra første fase, der spillede en dobbeltturnering alle-mod-alle om seedninger til kvartfinalerne i slutspillet.

Pulje B 

Pulje B blev afviklet i perioden 24. januar - 8. marts 2001 og havde deltagelse af de seks hold, der var endt på 7.- til 12.-pladsen i første fase. Holdene spillede en dobbeltturnering alle-mod-alle om de sidste to pladser i kvartfinalerne i slutspillet.

Pulje C 

Pulje C blev afviklet i perioden 24. januar - 11. marts 2001 og havde deltagelse af de seks hold, der var endt på 13.- til 18.-pladsen i første fase. Holdene spillede en dobbeltturnering alle-mod-alle om at undgå to nedrykningspladser til Højeste Liga.

Slutspil 

Slutspillet havde deltagelse af 8 hold:
 De 6 hold fra Pulje A.
 De 2 bedste hold fra Pulje B.

Holdene blev seedet i henhold til deres placering i Pulje A og B og spillede en cupturning, hvor alle opgør blev afgjort bedst af fem kampe, bortset fra finalen, der blev spillet bedst af syv kampe, og kampen om tredjepladsen, der blev afgjort over to kampe.

Kvartfinaler

Semifinaler

Kamp om 3.-pladsen 

Kampen om tredjepladsen stod mellem de to tabende semifinalister og blev afgjort over to kampe.

Finale 

Finalen havde deltagelse af de to vindere af semifinalerne, og opgøret blev afviklet bedst af syv kampe.

Kilder / eksterne henvisninger 
 Hockey Archives - Championnat de Russie 2000/01

Noter 

2000-01
Ishockey i 2000
Ishockey i 2001